stanford-oval/wikipedia huggingface dataset:
Red John

| Red John |
| --- | --- |
 Red John/Seriffi Thomas MacAllister (es. Xander Berkeley)
Näyttelijä(t):  Xander Berkeley
Ensi- esiintyminen:  Punapää ja ilmastointiteippiä
Viimeinen esiintyminen:  Ajojahti
Henkilötiedot
Koko nimi:  Thomas MacAllister
Status:  Kuollut
Ammatti:  Sheriffi & Sarjamurhaaja
Sukupuoli:  Mies
Asuinpaikka:  California
Suhteet
Infobox OKNimi-testi OK: 
Red John on fiktiivinen hahmo ja antagonisti rikosdraamasarjassa Mentalist. Hahmo kuoli lopullisesti kuudennen kauden kahdeksannessa jaksossa, jossa myös hänen oikea henkilöllisyytensä paljastui. Hahmoa esittää Xander Berkeley.
Kuvaus

Red John on oikealta nimeltään Thomas MacAllister, joka työskenteli monien vuosien ajan Sheriffinä Napan piirikunnassa. Hän on myös sarjamurhaaja, josta nimi "Red John" tulee. Elinikäisen vastustajansa hän sai sarjan päähahmosta Patrick Janesta, kun hän tappoi tämän vaimon ja tyttären. Red Johnin uhrimäärää ei ole tarkasti kerrottu, mutta se lienee useita kymmeniä.
Red John tunnettiin ensimmäisellä kaudella "yksinkertaisena" sarjamurhaajana, joka tappoi ja kidutti naisia. Kuitenkin sarjan edetessä hänestä paljastui paljon enemmän asioita, joka lisäsi hahmon syvyyttä. Red John oli vaikea napata, koska hän oli poliisi. Hänellä oli myös useita, vaikutusvaltaisia henkilöitä lähipiirissään ja monia apureita, joita Red John tappoi, kun he joutuivat vangiksi.
Kuvaus > Patrick Janen perhe

Red Johnin tunnetuin ja merkittävin verityö oli Patrick Janen perheen surmaaminen. Silloin Patrick oli vielä tavallinen mentalisti, joka väitti omaavansa yliluonnollisia kykyjä. Jane tienasi rahaa käymällä usein eräässä tosi-tv-ohjelmassa. Hän esitteli "voimiaan" ja keskusteli juontajien kanssa. Eräänä iltana, hän puhui juontajien kanssa Red Johnista, jolloin Patrick alkoi leikkiä tulella ja haukkui Red Johnia. Tämän vuoksi Red John raivostui ja päätti kostaa.
Patrick saapuessa kotiin hän huomasi makuuhuoneensa ovessa viestin:
Hyvä hra. Jane,
en pidä siitä, että minua herjataan mediassa, etenkään missään likaisessa rahankiskontaohjelmassa.
Jos olisit oikea meedio, etkä epärehellinen puoskari, sinun ei tarvitsisi avata ovea nähdäksesi, mitä olen tehnyt ihastuttavalle vaimollesi ja lapsellesi.
Tämän jälkeen Jane avasi oven ja näki Red Johnin tavaramerkin, verellä maalatun kasvon, valonheijastimilla vahvistettuna.
The Face ja muut tuntomerkit

Red John tunnetaan parhaiten kuuluisasta merkistään, joka on verinen hymiö (The Face). Hän maalaa sen näkyvälle seinälle uhrinsa verellä, jotta poliisit ja muut tietävät sen olevan hänen työtään. Poliisit ovat laskeneet The Facen Red Johnin modus operandiksi. Red Johnin muita tuntomerkkejä ovat esimerkiksi se, että suurin osa hänen urheistaan on naisia. Hän jättää toisinaan myös viestejä, jotka on kirjoitettu paperille tai sitten hymiön viereen verellä.
Red John murhaa myös henkilöitä, joilla on tärkeää tietoa hänestä. Jaksossa "Red Johnin tutut" (Red John's Friends) vankilasta vapautettiin mies nimeltä Jared Renfrew, joka sanoi tietävänsä kuka Red John on. Vapautuksen jälkeen hän kuitenkin katosi jäljettömiin ja soitti poliiseille kertoakseen, että hänen "ystävänsä" tulevat hakemaan hänet. Patrick Jane jäljitti Renfrewin sijainnin ja löysivät Jaredin piilopaikan. He tulivat kuitenkin liian myöhään, koska Renfrew ja hänen mukanaan ollut prostituoitu löydettiin murhattuina kylpyammeesta. Toinen esimerkki on jaksossa "Verinen oikea käsi" (His Red Right Hand), hänen apurin jouduttua vankilaan, Red John myrkytti tämän, jotta hänen identiteettinsa pysyisi salassa.
The Face
Käännös suomeksi
Resistance (pelisarja)

| Resistance |
| --- | --- |
Kehittäjä:  Insomniac Games
Alusta:  PlayStation 3, PlayStation Portable, PlayStation Vita
Ensijulkaisu:  Resistance: Fall of Man (2006)
Aiheesta muualla
MobyGames
Lisää peliartikkeleitaVideopelien teemasivulla
Resistance on Insomniac Gamesin kehittämä ensimmäisen persoonan ammuntapelien sarja. Pelin ensimmäinen osa on julkaistu vuonna 2006 PlayStation 3:lle.
Pelit

Resistance: Fall of Man (2006), PlayStation 3
Resistance 2 (2008), PlayStation 3
Resistance: Retribution (2009), PlayStation Portable
Resistance 3 (2011), PlayStation 3
Resistance: Burning Skies (2012), PlayStation Vita
Aiheesta muualla

Pelisarja MobyGamesissä (englanniksi)
Rimakauhua ja rakkautta

| Rimakauhua ja rakkautta> Cold Feet |
| --- | --- |
Tyyli:  draamakomedia
Kestoaika:  n. 50 min
Luoja(t):  Mike Bullen   Christine Langan   Andy Harries
Pääosissa:  James Nesbitt   Helen Baxendale   John Thomson   Fay Ripley   Robert Bathurst   Hermione Norris
Alkuperämaa:  Yhdistynyt kuningaskunta
Alkuperäiskieli:  englanti
Verkko:  ITV
Esitetty:  1997 – 2003, 2016–
Jaksoja:  33
Aiheesta muualla
IMDb 
Rimakauhua ja rakkautta (Cold Feet) on brittiläinen draamasarja. Sarjan on tuottanut Granada Television ja sen viisi tuotantokautta (33 jaksoa) esitettiin Englannissa ITV1-kanavalla vuosina 1997–2003 ja Suomessa MTV3-kanavalla vuosina 2000–2003.
Rimakauhua ja rakkautta sai jatkoa 13 vuotta myöhemmin vuonna 2016, kun sarjan 6. tuotantokausi alkoi. Suomessa 6. tuotantokausi alkoi MTV3-kanavalla keväällä 2017.
Sarja on voittanut kotimaassaan lukuisia palkintoja draama- ja komediasarjana sekä Montreux'n Kultaisen Ruusun vuonna 1997.
Sarja seurasi kolmen toisistaan poikkeavan parin elämänvaiheita: keskiluokkainen ja rento Adam Williams ja Rachel Bradley, hieman yläluokkaisempi ja vähemmän tyytyväinen David ja Karen Marsden, sekä jalat maassa pitävä Pete ja Jenny Gifford. Tapahtumat sijoittuivat pääosin Manchesteriin.
Sarjan alkuperäinen englanninkielinen nimi oli Love, Life & Everything Else, mutta se nimettiin myöhemmin Cold Feetiksi. Nimen sanotaan olevan keksitty pilottijaksossa olleesta Adamin repliikistä, jossa hän potee rimakauhua (cold feet) yhteen muuttamisesta Rachelin kanssa.
Yhdysvalloissa tehtiin vuonna 1999 NBC-kanavalle muutaman jakson verran sarjan uudelleenlämmittelyä uusilla amerikkalaisilla näyttelijöillä, mutta kaikkia tehtyjä jaksoja ei huonon suosion takia näytetty ja sarjan tekeminen lopetettiin. Englannissa alkuperäisen sarjan viimeisen jakson ensiesitystä seurasi 10,7 miljoonaa katsojaa.
Suomessa sarjalla oli suuri suosio ja sitä on uusittu MTV3-kanavalla. Vuonna 2006 Hesburger myi ravintoloissaan sarjan DVD-levyjä oheistuotteena.
Juoni

Pilottijaksossa Adamin vanha koulukaveri Pete yrittää epätoivoisesti perustaa hermoille käyvän vaimonsa kanssa perhettä. Rachelin parhaalla ystävällä, Karenilla, taas on suuria ongelmia omien lastensa kasvattamisessa eikä hänen miehensä, vaikutusvaltainen ja hajamielinen liikemies, suostu keskustelemaan asiasta. Adam ja Rachel tapaavat kolaroidessaan supermarketin pysäköintialueella ja huonosta alusta huolimatta kehittävät vahvan suhteen. Sarjan kuluessa päähenkilöitä koskettavat syöpä, uskottomuus ja epäonninen vuosituhannen vaihteen juhlinta Holy Island -saarella. Sarjan loppuun mennessä David ja Karen ovat toisten suhteidensa takia menettäneet avioliittonsa ja Jenny muuttanut Yhdysvaltoihin paremman tulevaisuuden toivossa. Adam taas kärsii suurella vaivalla saadun lapsensa äidin Rachelin kuoltua auto-onnettomuudessa heidän juuri ostettuaan ensimmäisen oman kotinsa.
6. Kaudella Adam on asunut yli kymmenen vuotta Singaporessa. Pete ja Jenny ovat taloudellisissa vaikeuksissa, ja Pete joutuu tekemään kahta työtä. David on mennyt uusiin naimisiin erottuaan Karenista. Hän on naimisissa entisen avioerojuristinsa Robynin kanssa, naisen josta hän ei edes pidä. Karen puolestaan elää yksin hänen ja Davidin teini-ikäisten tyttäriensä kanssa. Adam on löytänyt Singaporesta uuden naisystävän, 18 vuotta nuoremman, 30-vuotiaan Angelan, jonka isä on miljonääri. Adamin poika Matthew on jo teini-iässä, ja käy yksityistä koulua Englannissa. Häntä kiusataan koulussa. Adam ja Angela menevät naimisiin, Adamin empimisestä huolimatta.
Pääosissa > Kaudet 1–5

| 0 | 1 | 2 |
| --- | --- | --- |
|  James Nesbitt  | … |  Adam Williams   |
|  Helen Baxendale  | … |  Rachel Bradley   |
|  Robert Bathurst  | … |  David Marsden   |
|  Hermione Norris  | … |  Karen Marsden   |
|  John Thomson  | … |  Pete Gifford   |
|  Fay Ripley  | … |  Jenny Gifford   |
Pääosissa > Kaudet 6–

| 0 | 1 | 2 |
| --- | --- | --- |
|  James Nesbitt  | … |  Adam Williams   |
|  Robert Bathurst  | … |  David Marsden   |
|  Hermione Norris  | … |  Karen Marsden   |
|  John Thomson  | … |  Pete Gifford   |
|  Fay Ripley  | … |  Jenny Gifford   |
|  Leanne Best  | … |  Tina Reynolds   |
|  Karen David  | … |  Angela Zubayr   |
|  Art Malik  | … |  Eddie Zubayr   |
|  Ceallach Spellman  | … |  Matthew Williams   |
|  Daisy Edgar-Jones  | … |  Olivia Marsden   |
|  Ella Hunt  | … |  Ellie Marsden   |
|  Jack Harper  | … |  Adam Gifford   |
|  Madeleine Edmondson  | … |  Chloe Gifford   |
|  Lucy Robinson  | … |  Robyn Duff   |
Aiheesta muualla

Rimakauhua ja rakkautta Internet Movie Databasessa (englanniksi)
Rósa Björk Brynjólfsdóttir

| Rósa Björk Brynjólfsdóttir |
| --- | --- |

Kansanedustaja
 2016–2021  
Ryhmä/puolue:  Vihreä vasemmisto (2016–2020), sitoutumaton (2020), sosiaalidemokraattinen liitto (2020–2021)
Vaalipiiri:  Suðvesturkjördæmi
Henkilötiedot
Syntynyt: 9. helmikuuta 1975 (ikä 49) Hafnarfjörður
Kansalaisuus:  Islanti
Tiedot
Puolue:  Sosiaalidemokraattinen liitto (2020–)
Muut puolueet:  Vihreä vasemmisto (–2020)
Rósa Björk Brynjólfsdóttir (s. 9. helmikuuta 1975) on islantilainen poliitikko, joka istui kansanedustajana Alþingissä vuosina 2016–2021. Hän edusti vihreää vasemmistoa mutta erosi puolueesta vuonna 2020 ja siirtyi sosiaalidemokraattiseen liittoon.
Rósa syntyi Hafnarfjörðurissä. Hän opiskeli Islannin yliopistossa ranskan kieltä ja mediaa ja valmistui kandidaatiksi vuonna 2000, minkä lisäksi hän on opiskellut oppaaksi. Vuosina 1998–2003 ja 2005–2009 hän toimi oppaana Islannin ylämailla. Vuosina 2002–2007 hän työskenteli Islannin yleisradioyhtiö RÚV:n televisio- ja radiokanavilla, Stöð 2 -televisiokanavalla, NFS-uutiskanavalla ja Morgunblaðið-lehdellä. Vuosina 2007–2008 hän työskenteli France 24:llä, vuosina 2008–2009 myös Al Jazeeran, TF1:n, BBC:n, CBC:n ja NRK:n Islannin-kirjeenvaihtajana. Vuosina 2009–2010 hän työskenteli RÚV:llä. Vuosina 2010–2014 hän työskenteli valtiovarainministeriössä lehdistösihteerinä. Vuosina 2015–2016 hän toimi vihreän vasemmiston parlamenttiryhmän toiminnanjohtajana.
Rósa valittiin alþingiin Vuoden 2016 parlamenttivaaleissa. Hän toimi 2017–2021 Euroopan neuvoston parlamentaarisen yleiskokouksen Islannin-delegaation puheenjohtajana. Hän erosi vihreän vasemmiston parlamenttiryhmästä syyskuussa 2020 puolueen johtaman hallituksen karkotettua lapsiperheen, joka oli odottanut oleskelulupapäätöstä 25 kuukautta. Saman vuoden joulukuussa hän liittyi sosiaalidemokraattiseen liittoon.
Ritarillisuus

Konrad von Limpurg esitettynä ritarina, jonka hänen rouvansa varustaa 1300-luvun Codex Manessessa.
Ritarillisuus tai ritariaate on sydänkeskiajalla vuosien 1170 ja 1220 välillä kehittynyt keskiajan ritariluokan käytöskoodisto. Ritariaate korosti hyveitä ja hovikäytöstapoja yhdistettyinä soturi-ihanteeseen ja kristilliseen hartauteen.
Ritari sitoutui olemaan herralleen uskollinen, suojelemaan naisia ja turvattomia sekä taistelemaan kristinuskon puolesta. Ritarilaitos toi aatelin seuraelämässä valtaan uudet, hienostunutta tapakulttuuria korostavat säännöt. Ritarikulttuurin huipentumana oli naisenpalvonta. Ritariaatteen keskiössä oli kunnian käsite, jota jokaisen ritarin tuli vaalia.
Myöhemmin ritarillisuus on laajentunut tarkoittamaan huomaavaisuutta ja jaloja käytöstapoja yleisesti sekä kohteliaisuutta varsinkin naisia kohtaan.
Rita Jeptoo

Rita Jeptoo Bostonin maratonilla 2013.
Rita Jeptoo Sitienei (s. 15. helmikuuta 1981) on kenialainen kestävyysjuoksija, joka on keskittynyt maratonjuoksuun. Hän on voittanut Bostonin maratonin kolme kertaa, minkä lisäksi hän on voittanut Chicagon, Tukholman ja Milanon maratonit. Jeptoo sijoittui maratonilla seitsemänneksi sekä 2005 Helsingin että 2007 Osakan MM-kilpailuissa. Vuoden 2004 puolimaratonin MM-kilpailuissa hän sijoittui 14:nneksi. Vuoden 2006 maantiejuoksun maailmanmestaruuskilpailuissa (20 km) hän sijoittui kolmanneksi ja sai joukkuekilpailusta kultaa.
Vuonna 2014 Jeptoo jäi kiinni epon käytöstä. Kenian yleisurheiluliitto antoi hänelle kahden vuoden kilpailukiellon. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen, joka pidensi kilpailukiellon neljään vuoteen.
Aiheesta muualla

Kuvia tai muita tiedostoja aiheesta Rita Jeptoo Wikimedia Commonsissa
Rita Jeptoo Kansainvälinen yleisurheiluliitto. (englanniksi)
Love (Sonata Arctican kappale)

| ”Love” Sonata Arctica |
| --- | --- | --- |

Singlen tiedot
 Albumilta: Pariah’s Child
 Julkaistu: 4. huhtikuuta 2014
 Formaatti: CDS
 Tyylilaji: power metal
 Kesto: 03.51
 Levy-yhtiö: Nuclear Blast
Sonata Arctican muut singlet
| ”Cloud Factory” 2013 | ”The Wolves Die Young” 2014 | ”Kingdom for a Heart” 2014 |
Love on Sonata Arctican kappale ja kolmas single yhtyeen kahdeksannelta studioalbumilta Pariah’s Child. Se julkaistiin 4. huhtikuuta 2014.
Lokka (täsmennyssivu)

Lokka voi tarkoittaa seuraavia asioita:
Lokka, kylä Sodankylän kunnassa
Lokan tekojärvi, tekoallas Sodankylässä.
Henkilöitä joiden sukunimi on Lokka:
Junes Lokka (s. 1979), oululainen kaupunginvaltuutettu ja maahanmuuttokriittinen aktivisti
Maija Lokka (s. 1946), suomalainen oopperalaulaja
Riku Lokka, suomalainen pesäpalloilija
Sven Lokka (1924–2008), kuolansuomalainen kirjailija ja taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lokka”, voi hakea sivunnimihaulla, laajalla sivunnimihaulla tai tekstihaulla.
Rozhlas a televízia Slovenska

| Rozhlas a televízia Slovenska |
| --- | --- |

Perustettu:  1. tammikuuta 2011
Avainhenkilöt:  Jaroslav Reznik (pääjohtaja)
Kotipaikka:  Bratislava, Slovakia
Toimiala:  yleisradiotoiminta
Kotisivu:  www.rtvs.sk www.rtvs.org
Infobox OKVirheellinen NIMI-arvo: 
Yhtiön konttori Bratislavassa.
Rozhlas a televízia Slovenska (RTVS) on Slovakian yleisradioyhtiö. Se perustettiin vuonna 2011 yhdistäen Slovakian televisio ja Slovakian radio. Yhtiö saa suurimman osan rahoituksesta kuukausittaisista lisenssimaksuista. Yhtiö on Euroopan yleisradiounionin jäsen.
Alkuvuodesta 2024 Slovakian kulttuuriministeri, äärinationalistista ja Venäjä-mielistä Slovakian kansallispuoluetta edustava Martina Šimkovičová ilmoitti suunnitelmasta korvata RTVS uudella yleisradioyhtiöllä, joka olisi vahvemmin poliitikkojen hallinnassa. Uuden yhtiön johtaja esimerkiksi voitaisiin irtisanoa perusteluitta. Esitystä on arvostellut muun muassa Euroopan yleisradiounionin pääjohtaja Noel Curran, jonka mukaan Robert Ficon hallituksen ajama muutos heikentäisi demokratian ja sananvapauden toteutumista maassa. Maaliskuun puolivälissä tuhannet ihmiset osoittivat mieltään hanketta vastaan Bratislavassa.
Radiokanavat

Yhtiöllä on kuusi radiokanavaa:
Rádio Slovensko, keskittyy uutisiin
Rádio Regina, alueellinen radio, jossa on kaikki radiotuotannon muodot
Rádio Devín, keskittyy kulttuuriin ja taiteeseen
Rádio FM, keskittyy musiikkiin
Rádio Patria, lähettää ohjelmaa unkarin kielellä ja muilla vähemmistökielillä
Radio Slovakia International, lähettää ohjelmaa ulkomaille.
Radiokanavat, jotka ovat saatavilla vain internetissä:
Rádio Pyramída, keskittyy klassiseen musiikkiin
Rádio Literan, keskittyy kirjallisuuteen
Rádio Junior, suunnattu lapsille.
Televisiokanavat

Yhtiöllä on kolme televisiokanavaa:
Jednotka (1), pääkanava, joka on suunnattu jokaiselle.
Dvojka (2), lähettää slovakialaisia ohjelmia ja dokumentteja.
Trojka (3), lähettää arkistosisältöä.
Aiheesta muualla

Viralliset verkkosivut (slovakiksi)
Lipniak

| Lipniak |
| --- | --- |
 fiLipniak 
 51°39′50″N, 22°30′40″E 
Väestö
Väkiluku (2011):  85
Lipniak on pieni kylä Kockin kunnassa Lubartówin piirikunnassa Lublinin voivodikunnassa Puolan eteläosassa. Vuoden 2011 väestönlaskennan mukaan siellä asui 85 asukasta.
Käännös suomeksi
Lokikirja

Lokikirja on laivoilla pidettävä päiväkirja, merilain (674/1994 Suomen asetuskokoelmassa) mukaiselta nimeltään "laivapäiväkirja". Lokikirjan alkuperäinen tarkoitus oli kirjata tasaisin aikavälein laivan nopeus, josta voitiin päätellä kuljettu matka. Tätä tietoa tarvitaan laivan sijainnin määrittämiseen navigoitaessa. Samoin lokikirjaan merkitään kaikki laivalla olijat.
Nykyään lokikirja sisältää monentyypistä informaatiota aluksen kulusta, olosuhteista ja tapahtumista. Lokikirjaan tehdään merkinnät vähintään päivittäin.
Kauppa-aluksissa lokikirjan pitovastuu kuuluu kulloinkin vahtia ajavalle perämiehelle tai päällikölle. Merilaki määrittää, että lokikirjaan tulee merkitä aluksen sijainti tai muu merkittävä seikka satamassa vuorokausittain ja merellä vahtivuoroittain. Kauppa-aluksen päällikkö vahvistaa aina allekirjoituksellaan lokikirjan merkinnät oikeiksi.  Pienaluksissa ja veneissä lokikirjasta huolehtii päällikkö.
Lokikirjaan kirjataan paitsi kulku-, tankkaus- ja proviantintäydennysmerkinnät myös septitankin tyhjennykset, joista voidaan kyllä pitää myös erillistä jätelokikirjaa. Myös matkalla tehdyt erityishavainnot, kuten havaitut öljyvahingot, haaksirikot, väylätukokset, loistojen toimintavirheet tai rikkoutuneet merimerkit tulee kirjata lokikirjaan.
Ritarimonni

| Ritarimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Panssarimonnit Callichtyidae
Suku::  Dianema
Laji::  longibarbis
Kaksiosainen nimi
 Dianema longibarbis  Cope, 1872 
Infobox OKNimi-testi OK: 
Ritarimonni (Dianema longibarbis)  on panssarimonnien heimoon kuuluva kala.
Ritarimonni kasvaa noin 8 cm pitkäksi.  Sen kyljissä on hopeanhohtoisella pohjalla muutamassa rivissä pyöreitä mustia täpliä; pään alueella täplät jatkuvat pienempinä. Kaikki evät ovat vaaleanruskeita.
Ritarimonnit ovat kotoisin Amazonin valuma-alueelta.
Aiheesta muualla

Ritarimonni erään akvaariokaupan sivulla (Arkistoitu – Internet Archive)
Riuttahai

| Riuttahai |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Täplähait Carcharhinus
Laji::  perezii
Kaksiosainen nimi
 Carcharhinus perezii  (Poey, 1876) 
 Riuttahain levinneisyys
Katso myös
   Riuttahai Wikispeciesissä   Riuttahai Commonsissa 
Infobox OKNimi-testi OKIUCN-testi OK: 
Riuttahai (Carcharhinus perezii) on tiikerihaiden heimoon kuuluva hai. Lajia tavataan Atlantin valtamerellä sekä Karibianmerellä. Felipe Poey kuvasi lajin ensimmäisenä vuonna 1876. Riuttahait ovat myös kalastuksen kohteena ja tärkeä talouden kannalta. Riuttahain uhanalaisuusluokitus on Kansainvälisen luonnonsuojeluliiton mukaan erittäin uhanalainen.
Ulkonäkö

Riuttahai on hyvin suurikokoinen; suurin yksilö painoi peräti 70 kilogrammaa. Kuono on tylsä ja lyhyt. Hain silmät ovat suuret ja pyöreät. Riuttahain leuoissa on kummallakin puolella 11-13 hammasrivistöä. Evät ovat suuret ja kapeat. Riuttahai sekoitetaan usein muihin haikaloihin.
Elintavat

Riuttahait syövät pääasiassa pieniä luukaloja rannan tuntumassa. Hait nukkuvat usein merenpohjassa tai luolissa. Riuttahait viihtyvät koralliriuttojen läheisyydessä.
Aiheesta muualla

MarineBio: Caribbean Reef Sharks
Lipkovitsa

| Lipkovitsa Липковицы, Lipkovitsy |
| --- | --- |
 Lipkovitsa ja lähikylät vuoden 1863 kartalla.
 Lipkovitsa
 Koordinaatit: 59°34′46″N, 28°53′36″E 
Valtio:  Venäjä
Alue:  Leningradin alue
Piiri:  Jaaman piiri
Kunta:  Kattila
Hallinto:  
 – Asutustyyppi:  kylä
Väkiluku (2010):  8
Infobox OKVirheellinen NIMI-arvo: 
Lipkovitsa (ven. Ли́пковицы, Lipkovitsy) on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä 12 kilometriä Kattilan taajamasta kaakkoon. Kylässä on 8 asukasta (vuonna 2010).
Kaprion ujestin Ratsinan pogostaan kuulunut kylä mainitaan ensimmäisen kerran nimellä Lepkovo Novgorodin Vatjan viidenneksen verokirjassa vuonna 1500. Se esiintyy kantaväestön asuttamana myös ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 kylässä asui 126 vatjalaista.
Paikalliset talonpojat olivat 1860-luvulle saakka tilanomistajan maaorjia. Myöhemmin he kuuluivat kyläkuntana Ratsinan volostiin. Lipkovitsan lähellä sijaitsi kartano ja vesimylly. Vuonna 1862 kylässä oli 16 taloa, 107 asukasta ja tsasouna. Vuonna 1899 asukkaita oli 118, kaikki venäläisiä. Neuvostoaikana Lipkovitsa kuului Tyytitsän, Velkotan, Uutassolan ja Kaipalan kyläneuvostoihin.
Luettelo Unkarin kaupungeista

Tämä on luettelo Unkarissa sijaitsevista kaupungeista. Kaupungit ovat järjestetty asukasluvun mukaan.
| --- | --- |
 Budapest  Debrecen  Miskolc  Szeged  Pécs  Győr  Nyíregyháza  Kecskemét  Székesfehérvár  Szombathely :  Szolnok  Tatabánya  Kaposvár  Békéscsaba  Zalaegerszeg  Veszprém  Eger  Érd  Sopron  Dunaújváros
Lidingön kunta

| Lidingön kunta |
| --- | --- |
 vaakuna

Valtio:   Ruotsi
Lääni:  Tukholman lääni
Maakunta:  Uplanti
Keskustaajama:  Lidingö
Kuntakoodi:  0186
Pinta-ala  ():  
 – Maa:  30,80 km²
Väkiluku (31.12.2021)  ():  48 162
 – Väestötiheys:  1 563,7 as./km²
 
 www.lidingo.se 
Infobox OKVirheellinen NIMI-arvo: 
Lidingön kartta.
Kuvassa Lidingön uusi ja vanha silta. Vastarannalla näkyy Tukholma.
Lidingön kunta (ruots. Lidingö kommun) on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Lidingö.
Kunnan maapinta-ala on 30,80 neliökilometriä (1.1.2016) ja asukasluku 48 162 henkeä (31.12.2021).
Lidingön naapurikuntia ovat Vaxholm, Nacka, Tukholma ja Danderyd.
Lidingön kuntaan kuuluu sisältää sille nimensä antaneen pääsaaren lisäksi parikymmentä pienempää saarta. Lidingö sijaitsee Tukholman keskustan läheisyydessä, josta sen erottaa leveä salmi, jonka ylittäviä Lidingön siltoja pitkin saarelle kuljetaan.
Vanhempaa vuodelta 1925 peräisin olevaa terässiltaa käyttää saarelle liikennöivä Lidingöbanan-pikaraitiotie. Se ajaa reittinumerolla 21 väliä Ropsten (Tukholma) – Gåshaga. Aiemmin sen reitti ulottui Tukholmassa aina Humlegårdeniin asti, mutta raitioliikenteen lakkauttamisen jälkeen sen reitti lyheni nykyiselleen.
Kaasualan yhtiö AGAlla on pääkonttori ja osa tuotantolaitoksistaan Lidingössä. Suurin osa Lidingöbanan aiemmasta tavaraliikenteestä kulki AGAn tehtaille.
Noin 40 % Lidingön talouksista asuu omakotitaloissa.
Kuntajaon kehitys

Nykyinen kunta kattaa pääasiassa historiallisen Lidingön pitäjän alueen. Pitäjästä tehtiin maalaiskunta vuonna 1863, kun Ruotsissa siirryttiin nykyaikaiseen kunnallishallintoon. 1900-luvun kuntauudistukset eivät ole vaikuttaneet kunnan alueeseen. Aikaisemmin Lidingöön kuulunut Tranholmenin saari on kuitenkin liitetty osaksi Danderydiä 1.1.1971. Storholmarna-niminen saariryhmä puolestaan liitettiin Vaxholmista osaksi Lidingöä 1.1.2011. Lidingön maalaiskunta muutettiin kauppalaksi vuonna 1910 ja kaupungiksi vuonna 1926. Vuonna 1971 siitä tuli jälleen kunta, kun Ruotsissa siirryttiin yhteen kuntamuotoon.